Valtioneuvoston asetus

Maatalousyrittäjien eläkelaitoksen ohjesäännöstä annetun valtioneuvoston asetuksen muuttamisesta

Valtioneuvoston päätöksen mukaisesti

*muutetaan* Maatalousyrittäjien eläkelaitoksen ohjesäännöstä annetun valtioneuvoston asetuksen (1404/2006) 4 §:n 3 momentin 2 kohta ja 5 § sekä

*lisätään* 5 §:ään uusi 2 momentti ja 10 §:ään uusi 5 momentti seuraavasti:

4 §

— — — — — — — — — — — — — — — — — — — — — — — — — — — — — —

Syyskokouksessa on:

— — — — — — — — — — — — — — — — — — — — — — — — — — — — — —

2) valittava joka neljäs vuosi tai tarvittaessa useammin tilintarkastajat ja varatilintarkastajat sekä päätettävä heidän palkkioistaan ja matkakustannustenkorvaamisen perusteista;

— — — — — — — — — — — — — — — — — — — — — — — — — — — — — —

5 §

Kutsu valtuuskunnan kokoukseen on toimitettava sähköisesti tai postitse lähetettävänä kirjeenä viimeistään viikkoa ennen kokousta. Kutsun toimittaa hallitus taikka valtuuskunnan puheenjohtaja tai, jos tämä on estynyt, varapuheenjohtaja.

Valtuuskunnalle kuuluvista asioista päätetään kokouksessa, joka voidaan järjestää myös kokonaan sähköisessä toimintaympäristössä tai siten, että osa jäsenistä osallistuu siihen etäyhteydellä sähköisessä toimintaympäristössä.

10 §

— — — — — — — — — — — — — — — — — — — — — — — — — — — — — —

Hallitukselle kuuluvista asioista päätetään kokouksessa, joka voidaan järjestää myös kokonaan sähköisessä toimintaympäristössä tai siten, että osa jäsenistä osallistuu siihen etäyhteydellä sähköisessä toimintaympäristössä.

———

Tämä asetus tulee voimaan 1 päivänä huhtikuuta 2023.

Helsingissä 30.3.2023

Sosiaali- ja terveysministeri Hanna Sarkkinen

Hallitussihteeri Katariina Pursimo